**ELŐTERJESZTÉS**

**Körmend Város Önkormányzata Képviselő-testülete**

**2017. június 22-i ülésére**

**Tárgy: Körmend város új településrendezési eszközeinek elfogadása**

Tisztelt Képviselő-testület!

Körmend Város Önkormányzata a 38/2016.(III.31.) határozatával döntött amellett, hogy a törvényi kötelezettségnek, és a lakossági/vállalkozási és önkormányzati fejlesztéseknek is megfelelő, korszerű településrendezési dokumentumot készíttett.

Körmend Város Képviselő-testülete 141/2016.(X.27.) számú határozatában döntött a partnerségi egyeztetés során keletkezett észrevételek átvezetéséről. A véleményezési eljárás megkezdődött, majd megismétlésre került, a megismételt véleményezési tervdokumentáció a 16/2017.(II.28.) és 17/2017.(II.28.) számú képviselő-testületi határozatok alapján került elkészítésre.

A partnerségi egyeztetés eljárását lefolytattuk, és egyeztető tárgyalás lebonyolítására is szükség volt, a különböző államigazgatási szervek véleményeltérései okán, ezzel kapcsolatban Tisztelt Képviselő-testület a májusi ülésen a 71/2017.(V.24.) határozatával hozott döntést.

A módosítások átvezetésével kiegészített, javított dokumentációt benyújtottuk a Vas Megyei Kormányhivatal állami főépítészéhez végső szakmai véleménye kiadása érdekében.

Kérem, hogy a csatolt rendelet-tervezetet elfogadni szíveskedjenek. Ezzel teljesen új, korszerű szabályozási tervet alkot a város, amihez lehet, hogy többször ugyan hozzá kell majd nyúlni – itt jelzem előre, hogy az új HÉSZ-t a Vízügyi Igazgatóság fejlesztései elképzelései miatt majd módosítani kell, evégett az egyeztetések elkezdődtek, mindehhez kérem a Testület partnerségét is, hiszen közös érdekünk a vízügyi fejlesztések megvalósítása Körmenden -, ugyanakkor szabályozásában egy megengedőbb, rugalmasabb terv készült most el.

Határozatban pedig azon ingatlanokról kell dönteni, amelyek kapcsán a Testület él a törvény biztosította elővásárlási jogával.

**HATÁROZATI JAVASLAT**

Körmend város Önkormányzata Képviselő-testülete úgy dönt, hogy él az 1997. évi LXXVIII. törvény 25.§ (1) bekezdésében biztosított jogával, és ennek megfelelően elővásárlási jogot alapít az alábbi ingatlanokra az alábbi településrendezési célok megvalósulása érdekében:

|  |  |  |
| --- | --- | --- |
| **Helyrajzi szám** | **Cél** | § |
| 086/22 hrsz | a népesség megélhetését biztosító gazdasági érdekeket, a munkahelyek megőrzésének és új munkahelyek teremtésének érdekeit, a mező | (Étv.:7.§(2)bek.d.) |
| 661 hrsz | a népesség megélhetését biztosító gazdasági érdekeket, a munkahelyek megőrzésének és új munkahelyek teremtésének érdekeit, a mező | (Étv.:7.§(2)bek.d.) |
| 0309/5; 0309/6 hrsz | a népesség megélhetését biztosító gazdasági érdekeket, a munkahelyek megőrzésének és új munkahelyek teremtésének érdekeit, a mező | (Étv.:7.§(2)bek.d.) |
| 3536/2 hrsz | a népesség megélhetését biztosító gazdasági érdekeket, a munkahelyek megőrzésének és új munkahelyek teremtésének érdekeit, a mező | (Étv.:7.§(2)bek.d.) |

**Bebes István**

**polgármester**